**Rovaniemen Kiekko** eli **RoKi** on suomalainen jääkiekkoseura, joka perustettiin vuonna 1987. Se toimii Rovaniemellä Lapin maakunnassa. RoKi nousi Suomen toiseksi korkeimmalle jääkiekko sarjatasolle Mestikseen kaudella 2015-2016. RoKi erottuu useasta muusta Mestis-joukkueesta runsaan yleisömäärän ansiosta. Rovaniemen Kiekko pelaa kotiottelunsa Lappi-Areenalla Rovaniemellä ja edustaa ei vain omaa kaupunkiaan vaan myös koko Lappia jääkiekkoyhteisössä.

Rovaniemen Kiekko pelaa korkeimmalla sarjatasolla Naisten Liigassa kaudella 2022-2023 ja 2023-2024.

Historia
--------

RoKi on vuonna 1979 perustettu jääkiekkoseura. 1980-luvun ajan seura piti yllä jääkiekkoharrastusta Rovaniemellä, eikä tuolloin Lapin-Aukean luonnonjääkaukalossa pelannut seura kyennyt nostamaan toimintansa tasoa III-divisioonaa korkeammalle. 1990-luvulla kaupungin jääkiekon siirryttyä tekojääaikaan seuran harrastajamäärät alkoivat hiljalleen kasvaa, ja vuonna 1995 seuran edustusjoukkue nousi II-divisioonaan (nyk. Suomi-sarja). Seuran juniorityö huomioitiin vuonna 1997 Nuori Suomi sinettiseura -tunnuksella. Roki oli täten Lapin ensimmäinen jääkiekon sinettiseura ja samalla Suomen kymmenes.

2002 perustettiin RoKi-79 Hockey Oy, jonka alaisuuteen siirrettiin edustuskiekkoilu. Samalla perustettiin myös RoKi II, nykyinen RoKi A (joukkue pelaa II-divisioonaa), joka siirtyi ry:n alaisuuteen, kuten myös junioripuoli. 

2004 RoKi Hockey asetti tavoitteekseen nousta Mestikseen seuraavan kolmen vuoden aikana. Seura onkin voittanut oman Suomi-sarjan lohkonsa kahtena vuonna peräkkäin (2005 ja 2006). Menestys sarjan jälkeisissä pudotuspeleissä on kuitenkin ollut molempina vuosina vaatimatonta.

2009 RoKi oli oman lohkonsa ensimmäinen ja koko Suomi-sarjan toinen ja pääsi karsimaan Mestikseen noususta. RoKi pelasi itsensä myös karsintasarjan toiseksi ja nousi näin Mestikseen. Roki ratkaisevassa ottelussa se voitti Savonlinnan Pallokerhon 4-3. Ratkaisuottelua seurasi täysi halli, noin 3200 katsojaa.

Mestis-kausi 2009–2010
----------------------

RoKin Mestis-nousua pohjustanut kiekkohuuma jatkui myös uudella sarjatasolla. Mestis-kuntoon remontoitu halli oli alkukaudesta loppuunmyyty ja uusia yhteistyökumppaneita tuli toimintaan mukaan. RoKi asetti tavoitteekseen pudotuspelit ja sarjapaikan säilyminen. 

RoKin noustua Mestikseen Oulun Kärpät tarjosi joukkueelle farmisopimusta, joka olisi mahdollistanut pelaajien nostot liigajoukkueeseen ja päinvastoin. Kärppien ja RoKin oli tarkoitus pelata ystävyysottelu Rovaniemellä 16. joulukuuta 2009, jonka tuotoilla Kärpät olisi ostanut RoKin osakkeita. RoKi tarjosi Kärpille jopa 20 prosentin osakkuutta, mutta Kärpät itse oli kiinnostunut vain kymmenestä prosentista. Ottelu ja samalla yhteistyöajatus kuitenkin kariutuivat negatiivisen julkisuuden johdosta, kun paikallinen faniryhmittymä Rumpuryhmä ry teki aiheesta julkilausuman, jossa kehotettiin rovaniemeläisiä boikotoimaan tapahtumaa ja osallistumaan Kärppien "poisostoon". Perusteena oli se, että farmisopimus olisi estänyt RoKin nousun SM-liigaan.

Mestiksessä RoKi menestyi vaisusti, vaikka sekä yleisön että seuran odotukset olivat suuria. Roki voitti kauden 45 ottelustaan vain kahdeksan varsinaisella peliajalla. Joukkue jäi sarjataulukon viimeiseksi ja joutui yhdessä Heinolan Kiekon (HeKi) kanssa karsintasarjaan Suomi-sarjan voittajakaksikon, oululaisen Kiekko-Laserin ja tuusulaisen KJT TuusKin kanssa. 

Koska karsintasarjan jälkeen RoKilla ja Kiekko-Laserilla oli yhtä paljon pisteitä, viimeisestä Mestis-paikasta pelattiin uusintaottelu RoKin kotihallissa. RoKin Mestis-taival päättyi Lappi-Areenalla kitkerään karsiutumiseen, kun Kiekko-Laser oli ratkaisevassa ottelussa parempi lukemin 4–2. Kärpät teki Kiekko-Laserin kanssa farmisopimuksen vielä samana keväänä.

Kaudella 2010–2011 RoKi palasi jälleen Suomi-sarjaan.

Suomi-sarja ja nousuyrityksiä
-----------------------------

Kaudella 2010–2011 RoKi oli alkulohkonsa toinen ja voitti valtakunnallisen Suomi-sarjan ensimmäisen kerran seuran historiassa. Se pääsi jälleen karsimaan Mestis-paikasta yhdessä KooVeen, HCK:n ja Mestis-jumbo Hokkin kanssa. Järjestelmä oli muuttunut edellisvuodesta siten, että nyt vain karsintojen voittaja nousisi Mestikseen. Sarja pelattiin kaksinkertaisena. RoKi pelasi karsinnoissa hyvin, tasaten voitot HoKin kanssa ja murskaten näytöstyyliin HCK:n kahteen otteeseen, mutta jäi lopulta niukasti ulos. Karsiutumisen syynä nähtiin yllättävä tappio heikoimpana pidetylle KooVeelle toisessa ottelussa, jonka johdosta Hokki säilytti Mestis-paikkansa kahden pisteen erolla RoKiin.
Kaudella 2012–2013 RoKi lähti jälleen tavoittelemaan Mestis-nousua. Se saikin koottua vahvan joukkueen jolla voitti hieman ylivoimaisestikin Suomi-sarjan alkulohkonsa. Alkusarjan jälkeen joukkueeseen liittyivät RoKin kasvatit Antti Iivari ja Henri Fomin, joiden odotettiin yhä vahvistavan joukkuetta. RoKi voitti myös jatkosarjansa ja näin ollen Suomisarjan-mestaruuden edeten Mestiskarsintoihin. Karsinnoissa se voitti kaksi ensimmäistä peliään ja johtikin sarjaa Mestis-joukkue HCK:n kärsittyä yllättäen pistemenetyksen Pyrylle. RoKi kuitenkin hävisi HCK:lle ja menetti pisteen Keupaa vastaan, joten Lappi Areenalla pelatussa viimeisessä ottelussa RoKin oli pakko voittaa HCK viedäkseen ratkaisun uusintaotteluun. HC Keski-Uusimaa kuitenkin voitti ottelun 4-2 ja uusintaottelu sekä Mestis jäivät jälleen kerran haaveeksi.

Kaudelle 2013–2014 Suomi-sarja muuttui valtakunnalliseksi, joka tiesi lisääntyneitä matkustuskustannuksia niin RoKille kuin muillekin sarjan joukkueille. Lisäksi maalivahti Tuukka Huumosen lopettaminen kesken kauden aiheutti jonkin asteisia ongelmia joukkueelle. Kuitenkin RoKi selviytyi runkosarjan voittajaksi kahden pisteen erolla S-Kiekkoon. Pudotuspelien 1. kierroksella vastaan asettunut KeuPa HT antoi kuitenkin rovaniemeläisille shokkihoitoa voittamalla otteluparin suoraan kahdessa ottelussa. Näin nousuhaaveet jouduttiin jälleen siirtämään tuonnemmaksi. Kauden 2014-2015 RoKi sijoittui neljänneksi runkosarjan päätteeksi ja pudotuspelin vastustajaksi asettui Bewe TuusKi, mutta hävisi tuusulaiselle 1-3 voitoin.

Jääkiekkoliiton lisenssikomitean päätöksellä RoKi nousi Mestikseen kaudeksi 2015–2016 niin sanotulle villi kortti -paikalle, jolle nostettiin samalla myös Kokkolan Hermes.

Nykyinen joukkue
----------------

| Rovaniemen Kiekko kaudella 2023–2024 n · k · m |
| --- |
| Kokoonpano | Valmentajat |
| **Maalivahdit*** 1  Suomi Vilho Heikkinen (Laina)
* 1  Suomi Eetu Hyypiä (Laina)
* 30  Suomi Romi Huunonen
* 35  Suomi Sami Suni
* 35  Suomi Samuli Tervo

**Puolustajat*** 96  Suomi Tom Grönblom
* 55  Suomi Aleksi Kenttämaa **(A)**
* 3  Suomi Emil Lampinen
* 2  Suomi Jaako Manninen
* 5  Suomi Miska Merkkiniemi
* 73  Suomi Niko Sihvonen
* 18  Suomi Leevi Siira
* 52  Suomi Leevi Sorvali (Laina)
* --  Suomi Luka Tiihonen (Laina)
* 44  Suomi Paavo Tyni
* 51  Suomi Eemeli Virtanen
* 4  Suomi Adam Wolin
 |  | **Hyökkääjät*** 26  Suomi Jere-Matias Alanen **(A)**
* 21  Suomi Tomi Alanko
* 23  Suomi Joonas Alanne **(A)**
* 91  Yhdysvallat Matthew Barnaby
* 19  Suomi Jonne Brygger
* 74  Suomi Antti Erkinjuntti **(C)**
* 11  Suomi Lauri Heino
* 20  Suomi Jaani Holopainen
* 48  Suomi Lauri Huhdanpää
* 13  Suomi Miro Järvenpää (Laina)
* 15  Suomi Elias Kaarela
* 54  Suomi Arttu Korsumäki
* 9  Suomi Valtteri Lindroos
* 73  Suomi Joonas Lohisalo (Laina)
* 13  Suomi Aatu Luusuaniemi
* 89  Suomi Eero Niemi
* 37  Suomi Santeri Peltola
* 77  Suomi Anton Sikorski
* 91  Suomi Tuomas Örn
 |  | **Päävalmentaja*** Suomi Sakari Salmela

**Apulaisvalmentajat*** Suomi Samu Hulkko
* Suomi Joonas Lehtonen
* Suomi Juha Soronen
* Suomi Markku Määttänen

---

Selitykset* **(C)** Kapteeni
* **(A)** Varakapteeni

---

Lähde: Elite Prospects *eliteprospects.com*.  Päivitetty: 7. maaliskuuta 2024 |

### Joukkueenjohto

* Päävalmentaja – Sakari Salmela Suomi
* Apuvalmentaja – Samu Hulkko Suomi
* Apuvalmentaja – Joonas Lehtonen Suomi
* Maalivahtivalmentaja – Juha Soronen Suomi
* Joukkueenjohtaja – Markku Määttänen Suomi
* Huoltaja – Tero Lehtoranta Suomi
* Huoltaja – Janne Väihkönen Suomi
* Toimitusjohtaja – Janne Hyvärinen Suomi
* Urheilutoimenjohtaja – Jani Mikkola Suomi

Tunnettuja pelaajia
-------------------

### Jäädytetyt numerot

* **8** Henri Joki-Erkkilä Suomi (lähitulevaisuudessa)
* **17** Jani Mikkola Suomi

### Kasvatit ammattilaissarjoissa

15-vuotiaana RoKista Oulun Kärppiin siirtynyt Vili Saarijärvi on kaikkien aikojen ensimmäinen NHL:ään varattu RoKin kasvatti. Detroit Red Wings varasi hänet kolmannella kierroksella 66. pelaajana vuonna 2015.

* Joonas Alanne
* Antti Erkinjuntti
* Antti Iivari
* Aatu Luusuaniemi
* Jaakko Niskala
* Miikka Rousu
* Vili Saarijärvi

### Kapteenit 2000-luvulla

|  |  |
| --- | --- |
| * 1999–2000 Suomi Marko Gröhn
* 2000–2001 Suomi Mika Hand
* 2001–2002 Suomi Samu-Matti Karppinen
* 2002–2004 Suomi Ilari Sainio
* 2004–2005 Suomi Jani Rautio
* 2005–2010 Suomi Ilari Sainio
* 2010–2011 Suomi Henri Joki-Erkkilä
 | * 2011–2012 Suomi Hannu Erkkilä
* 2012–2014 Suomi Henri Joki-Erkkilä
* 2014–2015 Suomi Hannu Erkkilä
* 2015–2019 Suomi Henri Joki-Erkkilä
* 2019–2020 Suomi Antti Järvelä
* 2020–2021 Suomi Henri Joki-Erkkilä
* 2021– Suomi Antti Järvelä
 |

### Mestiksessä palkitut

| Kausi | Valinta | Voittaja |
| --- | --- | --- |
| 2016–2017 | Ensimmäinen tähdistökentällinen | Suomi Juhani Tamminen |
| 2017–2018 | Kauden Mestis-seura | RoKi Hockey Oy |
| 2018–2019 | Toinen tähdistökentällinen | Suomi Henri Joki-Erkkilä |
| Kauden Mestis-seura | RoKi Hockey Oy |
| 2022–2023 | Toinen tähdistökentällinen | Latvia Miks Tumānovs |
| 2023–2024 | Toinen tähdistökentällinen | Suomi Paavo Tyni |

Valmentajat Mestiksessä
-----------------------

* 2009 Suomi Ari Kokkonen
* 2009–2010 Suomi Vesa Surenkin *(19. joulukuuta 2009 alkaen)*
* 2015–2017 Suomi Petteri Hirvonen
* 2017 Suomi Benjamin Laurinkari *(väliaikaisesti 13. helmikuuta 2017 alkaen)*
* 2017 Suomi Juha Juujärvi *(16. helmikuuta 2017 alkaen)*
* 2017–2018 Suomi Petri Karjalainen
* 2018–2021 Suomi Santeri Immonen
* 2021–2023 Suomi Maso Lehtonen
* 2023– Suomi Sakari Salmela

Lähteet
-------

* Rokin kotisivujen pelaajaesittely (Arkistoitu – Internet Archive)

### Viitteet

1. ↑   (Arkistoitu – Internet Archive)
2. ↑  Ikonen, Petteri: Hermes ja RoKi saivat paikat Mestikseen kaudelle 2015–2016 *Mestis.fi*.  29.3.2015.  Arkistoitu 31.3.2015. Viitattu 3.4.2015.
3. ↑  Hurmerinta, Eero: RoKi-ikoni Henri Joki-Erkkilän ura päättyy − paita kattoon lähitulevaisuudessa *Jatkoaika.com*.  9.7.2021. Jatkoaika r.y. Viitattu 9.7.2021.
4. ↑  Elite Prospects (englanniksi)
5. ↑  Mestiksen palkinnot kaudella 2016-2017 *mestis.fi*.  27.4.2017. Suomen Jääkiekkoliitto ry – Finlands Ishockeyförbund rf. Viitattu 10.12.2023.
6. ↑  Mestiksen palkinnot kaudella 2017-2018 *mestis.fi*.  24.4.2018. Suomen Jääkiekkoliitto ry – Finlands Ishockeyförbund rf. Viitattu 10.12.2023.
7. ↑  Mestiksen palkinnot kaudella 2018-2019 *mestis.fi*.  29.4.2019. Suomen Jääkiekkoliitto ry – Finlands Ishockeyförbund rf. Viitattu 10.12.2023.
8. ↑  Mestiksen palkinnot kaudella 2022–23 *mestis.fi*.  12.6.2023. Suomen Jääkiekkoliitto ry – Finlands Ishockeyförbund rf. Viitattu 24.2.2024.
9. ↑  Tässä ovat Mestiksen runkosarjan palkittavat ja All Stars -kentälliset *mestis.fi*.  8.3.2024. Suomen Jääkiekkoliitto ry – Finlands Ishockeyförbund rf. Viitattu 11.3.2024.
10. ↑  SAKARI SALMELA ROKIN PERÄSIMEEN 1+1 -VUOTISELLA SOPIMUKSELLA *rokihockey.fi*.  31.1.2022. RoKi Hockey Oy. Viitattu 7.2.2023.

Aiheesta muualla
----------------

* Viralliset kotisivut
* RoKin fanit (Arkistoitu – Internet Archive)

|  |  |  |  |  |
| --- | --- | --- | --- | --- |
| 

| * n
* k
* m
Naisten Liiga |
| --- |
|  |
| Joukkueet (2023–24) | 
* HIFK
* HPK
* Ilves
* K-Espoo
* KalPa
* Kuortane
* Kärpät
* RoKi
* TPS

 |

 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * n
* k
* m
Mestis |
| --- |
|  |
|  **Hallitseva mestari: Kiekko-Espoo** |
|  |
| Joukkueet (2023–24) | 
* FPS
* Hermes
* Hokki
* IPK
* Jokerit
* JoKP
* Ketterä
* KeuPa HT
* Kiekko-Espoo
* Kiekko-Vantaa
* KOOVEE
* RoKi
* TUTO Hockey

 |
|  |
| Palkinnot | 
* Kultainen kiekko

 |

 |